Diari Oficial de la Generalitat Valenciana


Sumari del DOGV 7837, del 26-07-2016 (2016/5387)

RESOLUCIÓ de 15 de juny de 2016, del director territorial de Castelló, sobre adjudicació i denegació d'assentaments apícoles gratuïts en forests propietat de la Generalitat de la província de Castelló a partir de l'1 de setembre de 2016.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7837

Data del DOGV
:   26-07-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/5387


Data del document
:   15-06-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Castelló de la Plana

RESOLUCIÓ de 15 de juny de 2016, del director territorial de Castelló, sobre adjudicació i denegació d'assentaments apícoles gratuïts en forests propietat de la Generalitat de la província de Castelló a partir de l'1 de setembre de 2016. [2016/5387]  
Vistes les sol·licituds presentades de conformitat amb l'article 4 del Decret 71/2011, de 10 de juny, del Consell, pel qual s'estableix la gratuïtat dels aprofitaments apícoles en forests de propietat de la Generalitat.  
  
Vista la Resolució de 18 de gener de 2016, del director general de Medi Natural i d'Avaluació Ambiental de la Conselleria d'Agricultura, Medi Ambient, Canvi Climàtic i Desenvolupament Rural per la qual es fa pública la relació d'assentaments en forests propietat de la Generalitat, en els quals s'estableix la gratuïtat dels aprofitaments apícoles disponibles a partir de l'1 de setembre de 2016 , publicada en el Diari Oficial de la Comunitat Valenciana número 7721; així com la correcció d'errades de l'esmentada resolució publicada el 31 de març de 2016 en el Diari Oficial e la Comunitat Valenciana número 7750.   
Vist l'informe de data 14 de juny de 2016 de la Secció Forestal, de proposta d'adjudicació i denegació d'assentaments apícoles d'acord amb el que disposa el Decret 71/2011.  
Fent ús de la competència que tinc atribuïda segons allò que previst per l'article 4.5 del Decret 71/2011 esmentat, resolc:  
Concedir els assentaments apícoles sol·licitats en les forests de la Generalitat Valenciana de la província de Castelló mencionats en l'annex I.  
El període d'ocupació serà a partir de l'1 de setembre de 2016 fins al 31 d'agost de 2019. Abans de la col·locació dels ruscos s'haurà d'acreditar la subscripció i pagament del assegurança de responsabilitat civil segons l'article 5.3. del Decret 71/2011.  
Excepte causes de força major degudament justificades, els adjudicataris hauran d'ocupar els assentaments en el mes de novembre d'enguany, transcorregut el qual sense que la instal·lació s'haja dut a terme, l'assentament quedarà lliure i es podrà adjudicar a un altre interessat, seguint els criteris de valoració establits segons el Decret 71/2011.  
  
S'haurà de complir el Decret 7/2004, de 23 de gener, del Consell de la Generalitat, pel qual aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants i el manual de prevenció d'incendis forestals elaborat per la Conselleria de Governació (hui Justícia, Administració Pública, Reformes Democràtiques i Llibertats Públiques)  
L'assentament dels ruscos estarà condicionat pels treballs que s'executen en les forests. Els adjudicataris hauran d'assumir les instruccions de la Secció Forestal de la Conselleria d'Agricultura, Medi Ambient, Canvi Climàtic i Desenvolupament Rural de Castelló.  
  
En allò no previst en la present autorització, caldrà ajustar-se a allò que s'ha disposat en:  
- Llei 3/1993, Forestal de la Comunitat Valenciana.  
- Decret 71/2011, de 10 de juny, del Consell, pel qual s'estableix la gratuïtat dels aprofitaments apícoles en forests de propietat de la Generalitat Valenciana.  
- Decret 12/1987 de 2 de febrer, en allò que no s'oposen al que estableix el Decret 209/2002, de 22 de febrer, pel qual s'estableixen normes d'ordenació de les explotacions apícoles  
- Resolució del 27 de febrer de 2015, de la directora general de Medi Natural de la Conselleria d'Infraestructures, Territori i Medi Ambient.  
Totes les disposicions que regulen en l'actualitat l'activitat apícola a la Comunitat Valenciana, independentment de les condicions o limitacions que puga establir qualsevol norma de caràcter general que es dicte i entre en vigor durant la vigència de l'aprofitament que s'autoritza.  
  
  
Contra la present resolució, que no posa fi a la via administrativa, els interessats podran interposar recurs d'alçada davant del director general de Medi Natural i d'Avaluació Ambiental, en el termini d'un mes a partir de la publicació de la present resolució, de conformitat amb el que estableix l'article 4.5 del Decret 71/2011 i els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
  
  
Castelló, 15 de juny de 2016.- El director territorial d'Agricultura, Medi Ambient, Canvi Climàtic i Desenvolupament Rural: Antonio Luis García Sanz.  
  
  
ANNEX I  
Relació d'adjudicacions d'assentaments apícoles gratuïts   
en forests de la Generalitat. D.T. de Castelló  
  
Nom Assentament adjudicat Forest Terme municipal Caixes autoritzades  
Apinul SCP CS/1032/b Santa Bàrbara Vilanova d'Alcolea 100  
Rubén Lereu Colomar CS/1033/b Mas de Falcó Castellfort 22  
Apinul SCP CS/1045/d Mas de Comos i Coll de la Palmera Les Coves de Vinromà 100  
Juan Tomás Serrano Gavidia CS/1047/c Vall d'Àngel i Rabosa Alcalà de Xivert 100